open-index/open-wikipedia-markdown huggingface dataset:
כריסטופר מוראלס ויליאמס

**כריסטופר מוראלס ויליאמס** (באנגלית: **Christopher Morales Williams**; נולד ב-5 באוגוסט 2004) הוא אתלט קנדי, אלוף עולם באולם (טורון 2026) ושיאן העולם באולם (44.49 שניות) בריצת 400 מטר.

## ביוגרפיה
ויליאמס נולד וגדל בווהן, אונטריו, קנדה. הוא לומד ומתאמן באוניברסיטת ג'ורג'יה. 

### 2024
#### שיאן עולם באולם
בתחרות באולם שנערכה בפאייטוויל, ארקנסו ב-24 בפברואר 2024 קבע בריצת 400 מטר שיא עולם חדש של 44.49 שניות, שיפור לשיא בן 6 השנים של מייקל נורמן מארצות הברית (44.52 שניות).
#### שיאן קנדה
בתחרות שנערכה בגיינסוויל, פלורידה ב-11 במאי אותה שנה הוא קבע שיא לאומי חדש של 44.05 שניות ואת תוצאה השנה בעולם באותה העת.

באולימפיאדת פריז  סיים במקום 21 בריצת 400 מטר בתוצאה של 45.25 שניות.

### 2025
באליפות העולם באולם  שנערכה בנאנג'ינג, הרפובליקה העממית של סין במרץ סיים במקום חמישי בתוצאה של 46.71 שניות.

באליפות העולם שנערכה בטוקיו, יפן בספטמבר סיים במקום 33 בריצת 400 מטר בתוצאה של 45.26 מטר.

### 2026
#### אלוף עולם באולם
באליפות העולם באולם שנערכה בטורון שבפולין במרץ זכה במלדיית זהב בשיא אליפות של 44.76 שניות, לפני כאלב מקרי מארצות הברית (45.03 שניות) וג'רים ריצ'רדס מטרינידד וטובגו (45.39 שניות).

## שיאים אישיים
### אצטדיון
* ריצת 400 מטר: 44.05 שניות (2024), שיא קנדה

### אולם
* ריצת 300 מטר: 32.47 שניות (2024), שיא קנדה
* ריצת 400 מטר: 44.49 שניות (2024), **[[שיאי עולם באתלטיקה#שיאי עולם באולם|שיא עולם]]**

## קישורים חיצוניים

קטגוריה:אצנים קנדים
קטגוריה:שיאני עולם באתלטיקה
קטגוריה:אלופי עולם באתלטיקה
קטגוריה:אתלטים באולימפיאדת פריז (2024)
קטגוריה:משתתפים קנדים באולימפיאדת פריז (2024)
קטגוריה:אונטריו: אישים
קטגוריה:קנדים שנולדו ב-2004
סמואל פיינטר

**סמואל פיינטר** (באנגלית: **Samuel Paynter**; ) היה פוליטיקאי אמריקאי מדלאוור, איש המפלגה הפדרליסטית, שכיהן כחבר בית הנבחרים והסנאט של דלאוור וכמושל דלאוור ה-26 בשנים 1824–1827.
## ראשית חייו
סמואל פיינטר נולד בדרוברידג' שבמחוז סאסקס, מושבת דלאוור, כבנם של סמואל ומריטה האזרד פיינטר. אב המשפחה, ריצ'רד פיינטר, הגיע ללואס שבדלאוור לפני 1700, וסבו, סמואל פיינטר, רכש אדמה בנפת ברודקיל ב-1732. סמואל פיינטר הבן נשא לאישה ב-1796 את אליזבת רולנד, ולשניים נולדו שישה ילדים.

דרוברידג' הייתה נקודת חצייה על נהר ברודקיל, במחצית הדרך ממילטון למפרץ דלאוור, במקום בו חוצה כיום כביש מספר 1 המדינתי את הנהר. אביו של פיינטר פתח שם חנות כלבו שהצליחה היטב, והמשפחה הייתה אמידה דיה כך שפיינטר הבן היה מנהל של בנק החוואים בעיר ג'ורג'טאון הסמוכה במשך 25 שנה.
## קריירה פוליטית
כמו רוב אוכלוסיית מחוז סאסקס, היה פיינטר חבר המפלגה הפדרליסטית. בעוד שבמקומות אחרים ירד כוחם של הפדרליסטים ככוח פוליטי משפיע, בדרום דלאוור הם היו מאורגנים היטב, והיו מקובלים במידה רבה יותר בממסד החקלאי, האנגליקני והמתודיסטי, בהשוואה לפרסביטריאנים האירים ששלטו על הרוב של המפלגה הדמוקרטית-רפובליקנית במחוז ניו קאסל. מערכות הבחירות המדינתיות היו תחרותיות, אך שלושת מחוזות דלאוור היו זהים בגודל אוכלוסיותיהם, וכך הפדרליסטים ניצחו כמעט תמיד, הן בבחירות לאספה הכללית של המדינה והן בבחירות למשרת המושל.

לפיכך, במשך שנותיו הארוכות באספה הכללית, היה פיינטר בסיעת הרוב. הוא נבחר לראשונה ב-1796 וכיהן בבית הנבחרים של דלאוור במשך ארבעה מושבים בשנים 1797–1800. ב-1806 הוא נבחר לסנאט של דלאוור וכיהן בו במשך שבעה מושבים בשנים 1807–1813. ב-1823 הוא כיהן בסנאט שנה נוספת.

באותה שנה ניצח פיינטר את שכנו מהעיר מילטון, מועמד הדמוקרטים-רפובליקנים דייוויד האזרד, בבחירות למשרת מושל דלאוור, וכיהן בתפקיד מ-24 בינואר 1824 ועד 16 בינואר 1827. במהלך תקופת כהונתו כמושל, החל כרייתה של תעלת צ'ספיק ודלאוור. לאחר תום כהונתו כמושל, שב פיינטר לביתו ולעסקיו בדרוברידג'.
## מותו
סמואל פיינטר נפטר בדרוברידג' ב-2 באוקטובר 1845. הוא נטמן בכנסיית סנט פיטר האפיסקופלית שבלואס. בנו, סמואל ר. פיינטר, כיהן אף הוא כחבר האספה הכללית של דלאוור.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 220.


## קישורים חיצוניים

* סמואל פיינטר באתר אגודת המושלים הלאומית 
* סמואל פיינטר באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1768
קטגוריה:אמריקאים שנפטרו ב-1845
מארס 4

**מארס 4** (ברוסית:**Марс-4**) הייתה גשושית לא מאוישת ששוגרה כחלק מתוכנית מארס הסובייטית. תוכנית זו נמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 4" שוגרה במקביל לשיגור גשושיות מארס 5, מארס 6 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" תוכננו להיות לווייני כוכב לכת.

## תיאור המשימה
השיגור בוצע מכן שיגור מס' 81 בקוסמודרום בייקונור בעזרת משגר מדגם פרוטון K.

הקשר עם הגשושית בוצע ממרכז התקשרות בחצי האי קרים.

הגשושית כללה יחידת מדחפים, פאנל סולארי, ציוד מדעי וציוד בקרה ותקשורת. במהלך טיסה ליעד הועברו נתוני מדידות ממכשירים שהותקנו על החללית. ב-10 ביולי בוצע עדכון מסלול טיסה ליעד. בהמשך בוצעו עדכונים נוספים. לאחר 204 ימי טיסה הגשושית הגיע לסביבת מאדים. עקב בעיה טכנית לא היה ניתן להעביר אותה לטיסה סביב מאדים והיא עברה במרחק של 1,844 ק"מ ממנו. הועברו צילומים צבעוניים עם רגישות של כ-100 מ'.

## קישורים חיצוניים

* נתונים מאתר היצרן
* תיאור המשימה

קטגוריה:1973 בברית המועצות
קטגוריה:1974 בברית המועצות
קטגוריה:משימות לחקר מאדים
קטגוריה:גשושיות סובייטיות
אלכסיס הולמס

**אלכסיס הולמס** (באנגלית: **Alexis Holmes**; נולדה ב-28 בינואר 2000) היא אתלטית אמריקאית, פעמיים ברציפות אלופת עולם (בודפשט 2023 וטוקיו 2025) בריצת שליחים 4x400 מטר משולב. אלופת עולם (טוקיו 2025) בריצת שליחות 4x400 מטר וזוכת מדליית ארד באליפות עולם באולם (גלאזגו 2024) בריצת 400 מטר.

## ביוגרפיה
הולמס נולדה וגדלה בהמדן שבקונטיקט, ארצות הברית.

### 2019
במשחקים הפאן-אמריקאיים עד גיל 20 שנערכו ביולי בסן חוסה שבקוסטה ריקה זכתה במדליית זהב בריצת שליחות 4x400 מטר בשיא עולם חדש עד גיל 20 של 3:24.04 דקות, ובמדליית כסף בריצת 400 מטר בתוצאה של 52.59 שניות.

### 2023
#### אלופת עולם ושיאנית עולם
באליפות העולם שנערכה באוגוסט בבודפשט שבהונגריה זכתה במדליית זהב בריצת שליחים 4x400 מטר משולב יחד עם ג'סטין רובינסון, רוזי אפיונג ומת'יו בולינג בשיא עולם חדש של 3:08.80 דקות, לפני הממלכה המאוחדת (3:11.06 דקות) וצ'כיה (3:11.98 דקות).

### 2024
#### מדליית ארד באליפות עולם באולם
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בריצת 400 מטר בשיא אישי חדש של 50.24 שניות, אחרי פמקה בול (49.17 שניות) ולייקה קלאפר (50.16 שניות), שתיהן מהולנד.

## שיאים אישיים
### אצטדיון
* ריצת 400 מטר: 50.32 שניות (2023)

### אולם
* ריצת 400 מטר: 50.24 שניות (2024)

## קישורים חיצוניים

קטגוריה:אמריקאים ילידי קונטיקט
קטגוריה:אצניות אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:קונטיקט: אתלטים
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
ג'ק קסי

**ג׳ק קֶסי** (באנגלית: **Jack Kesy**; נולד ב-27 באוגוסט 1986) הוא שחקן אמריקאי, הידוע כמי שגילם את גבריאל בוליבר בסדרה "הנגיף" (2014–2016) ורולר האסר בסדרת הדרמה Claws (2017–2019). הוא גם גילם את טום קאסידי השחור בסרט הקומיקס דדפול 2 (2018) ואת הלבוי בסרט האימה "הלבוי: האדם העקום" (2024).

## ביוגרפיה
ג'ק קסי נולד בניו יורק ב-27 באוגוסט 1986 למשפחה ממוצא פולני. בילדותו עסק באגרוף ואתלטיקה.

הוא למד משחק בלונדון בבית הספר גילדהול למוזיקה ודרמה.

## קריירה
החל להופיע בסרטים קצרים משנת 2009 ב-2014 גילם את המוזיקאי גבריאל בוליבר בסדרה ״הנגיף״. הוא הופיע במשך שלוש עונות. ב־2017 עד 2018 כיכב בסדרת הדרמה "Claws".

ב-2018, לוהק לגלם את טום קאסידי השחור בסרט "דדפול 2". דמותו נועדה להיות הנבל הראשי בסרט, אך התסריטאים נאלצו לקצץ את התפקיד לדמות משנה בשל עודף דמויות בסרט.

בשנת 2023 לוהק לככב כהלבוי בסדרת סרטים חדשה על הדמות, שתחל עם "הלבוי: האדם העקום" (2024).

באפריל 2025 פורסם כי קסי הצטרף לתפקיד ראשי בסדרת השוד הבינלאומית "12 12 12" מבית אפל TV פלוס וצפוי לגלם את אחיו של הדמות של ג'יימי דורנן, שגם הוא מעורב בשוד.

## פילמוגרפיה נבחרת
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמריקאים ממוצא פולני
קטגוריה:בוגרי בית הספר גילדהול למוזיקה ודרמה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1986
רוטה יגר

**רוטה יגר** (בגרמנית: **Rote Jäger**, ומילולית: **ציידים אדומים**) היה מועדון כדורגל צבאי גרמני שפעל לתקופה קצרה במהלך מלחמת העולם השנייה (אוגוסט 1943 – נובמבר 1944). הצוות הורכב על ידי הרמן גרף, טייס קרב ומפקד טייסי קרב גרמנים. היחידה שבסיסה היה ליד המבורג התפתחה לכדי מקלט משירות צבאי בחזית המזרחית עבור כמה משחקני נבחרת גרמניה.

## היסטוריה
בניגוד לכמה קבוצות צבאיות אחרות, כמו לופטוואפן-SV המבורג, הקבוצה לא השתתפה במשחקי הליגה הגרמנית הרגילה או במשחקי אליפות לאומית, אלא ערכה סדרה של משחקי ראווה בגרמניה ומשחקים בהונגריה, אלזס (חלק צרפת שבעת זו היה מסופח לגרמניה), ופולין.

ראשיתו של הצוות היה באתגר שהציב צבא רומניה לגרף, שפיקד על כוחות צבא גרמניים ברומניה. גרף התאמן עם הנבחרת הלאומית של גרמניה לפני המלחמה והוא החליט ליצור קשר עם מאמנו לשעבר, ספ הרברגר, שהביא כמה מחברי הנבחרת להשתתף במשחק בו ניצחו הגרמנים 3:2 מול 40,000 צופים בבוקרשט.

עד 1943 החליט גרף לפעול להצלת כמה שיותר משחקני הנבחרת מהשירות בחזית, ולצרף אותם ליחידה שלו, "חטיבה מוטסת 26" (Luftlandebrigade 26) כ"מומחים טכניים". בין אלה ששיחקו עבור הרוטה יגר היה פריץ ואלטר שלאחר המלחמה שיחק בפ. צ. קייזרסלאוטרן וכבש 61 שערים במדי נבחרת גרמניה. הוא כתב את הספר "אחד עשר ציידים אדומים" (Elf Rote Jäger*)* על חוויותיו.

מועדוני צבא גרמניים פורקו בספטמבר 1944 כאשר צבאות בעלות הברית החלו בהתקדמותם אל תוך גרמניה. הרוטה יגר הצליחו לשחק שני משחקים נוספים בקרקוב בנובמבר 1944, האחרון שבהם מול 20,000 חיילים גרמנים.

## הקמה מחדש לאחר המלחמה
הקבוצה הוקמה מחדש ב-21 במאי 1965 על ידי הבריגדה המוטסת 26 (Luftlandebrigade 26) של הצבא הגרמני בתמיכת שחקנים לשעבר מההרכב המקורי. רוטה יגר החדשה, שבסיסה היה בצווייבריקן (Zweibrücken), עלתה לראשונה במשחק ידידות מול קייזרסלאוטרן (והפסידה 0:2). המועדון שיחק במשחק ראווה ובתחרות של הכוחות המזוינים, וקיבל את שחקניו ממתגייסים לשירות צבאי. שמות מוכרים שלבשו את חולצת המועדון במהלך תנאי השירות שלהם לפני שהמשיכו לקריירה מקצוענית ולהופעות בנבחרת כוללים את פליקס מגאת, וולפגנג סיל, היינץ סימט ואנדראס ברמה. המועדון פורק באוקטובר 1991.

## הנבחרת (1943–1945)
* ואלטר באמס – חלוץ בגרויטר פירט
* הרמן אפנהוף - חלוץ בשאלקה 04
* קארל פלינר – שוער בווילהלמסהאפן (SV Wilhelmshaven)
* הרמן גרף - שוער
* גרדל – קשר בקבוצת מנהיים
* פרידריך האק – קשר במינכן 1860
* פרנץ הנרייטר – חלוץ באדמירה האוסטרית
* זפ הרברגר - מאמן נבחרת גרמניה
* קרלהיינץ הגר – שוער בקבוצת המבורג ובקבוצת דסאו 05
* ורנר הומפרט – קשר ב"ספורטפרוינדה ("ידידי הספורט") דרזדן"
* ברונו קלאפקה – קשר בקבוצת דואיסבורג
* זיגפריד "פרידל" קלגס – מגן בווטנשייד 09
* הרמן קוך – מגן TSV Schwaben Augsburg
* קרל קולר – שוער FC Hanau 93
* ריצ'רד לאונרד – חלוץ SC Planitz
* אלפונס מוג – קשר VfL Köln 99
* וילהלם ת'יל – שוער אורפו (Ordnungspolizei) קמניץ
* פריץ ואלטר - חלוץ בקייזרסלאוטרן
* ואלטר צוויקהופר - מגן בשאלקה 04

## קישורים חיצוניים
* פריץ ואלטר – אגדת הכדורגל הגרמנית – והרמן גרף: עוד ידידות
* RK – Rote Jäger

קטגוריה:קבוצות כדורגל שהוקמו ב-1943
קטגוריה:קבוצות כדורגל גרמניות
קטגוריה:לופטוואפה
קטגוריה:גרמניה הנאצית: ספורט
אגודת הספורט של האס-אס בשטרסבורג

**אגודת הספורט של האס-אס בשטרסבורג** (בגרמנית: **Sportgemeinschaft SS Straßburg**) הייתה מועדון כדורגל גרמני שפעל בעיר שטרסבורג, אלזס (חבל ארץ שכיום נמצא בצרפת).

## תולדות המועדון
הקבוצה נוסדה בשנת 1900 בשם "מועדון כדורגל פרנקוניה 1900 שטרסבורג (*FC Frankonia 1900 Straßburg*) על שם האזור שהיה בשליטה גרמנית. לאחר תום מלחמת העולם הראשונה הוחזר שטח אלזס לצרפת והקבוצה הפכה לחלק מהליגה בצרפת, בשם "מועדון הספורט הכוכב האדום שטרסבורג" (Sport-Club Red-Star Straßbourg - כך במקור הגרמני). באוגוסט 1940, לאחר כיבוש המחוז בידי גרמניה הנאצית, קבוצת פרנקוניה התמוטטה, אך מיד הוקמה מחדש עקב חברותה קודם לכן בליגה הגרמנית, והפעם הוקמה תחת השם "אגודת הספורט של האס-אס בשטרסבורג" (Sportgemeinschaft Schutzstaffel Straßburg) בספטמבר. 

הקמת מועדוני ספורט צבאיים הייתה נפוצה בגרמניה באותה תקופה, אך יצירת מועדון אס-אס דרשה את אישורו של מנהיג האס-אס היינריך הימלר. מועדון זה הפך לחלק מליגת הגאו אלזס (Gauliga Unterelsass), חטיבה מנהלית אזורית ראשונה שהוקמה בשטח אלזס, מבלי שתצטרך להעפיל תחילה אל הליגה במשחקי הכרעה. הקבוצה התחזקה במהירות על ידי צירופם של חברי אס-אס אחרים שנדרשו לעזוב את המועדונים המקוריים שלהם כדי לעטות את מדי הלבן-שחור הנושאים את סמל האס-אס (ראו Esoteric insignia of the *Schutzstaffel,* ).

בעונתה השנייה של הקבוצה, שהפכה ל"אגודת ספורט" (Sportgemeinschaft) בליגה של הגאו אלזס (Gauliga Elsaß), זכתה הקבוצה בקלות בראשות הליגה ועלתה דרך הפלייאוף הלאומי לרבע הגמר, שם הודחה על ידי שאלקה 04, שבהמשך זכתה באליפות והייתה הקבוצה הדומיננטית בהמשך התקופה. אגודת הספורט של האס-אס בשטרסבורג גם השתתפה בטורניר צ'מרפוקל ב-1942, קודמה ל-DFB-Pokal של היום (הגביע הגרמני), והגיעה עד לסיבוב השלישי לפני שנמחצה 1:15 על ידי מינכן 1860 בדרכה של זו האחרונה לזכייה בגביע. מסעה של אגודת הספורט של האס-אס בשטרסבורג בפלייאוף הלאומי היה נקודת השיא בהיסטוריה של קבוצה זו. בעונות הבאות זכו רק במקום השלישי והשני. ליגת הגאו אלזס המשנית (Gauliga Unterelsass) לא החלה בעונת 1944–1945, כאשר צבאות בעלות הברית החלו את התקדמותם דרך אירופה אל גרמניה. אגודת הספורט של האס-אס בשטרסבורג התפרקה ב-1944. 

## אותות כבוד
* אלופי גאוליגה אלזס (I): 1942

## קישורים חיצוניים
* טבלאות הליגה המקומית הגרמנית ההיסטורית Das deutsche Fußball-Archiv (בגרמנית)
## הערות שוליים

קטגוריה:אס אס
קטגוריה:קבוצות כדורגל שהוקמו ב-1900
קטגוריה:קבוצות כדורגל גרמניות
קטגוריה:גרמניה הנאצית: ספורט
קטגוריה:שטרסבורג: ספורט
ירון יצחק בן-נון

**ירון יצחק בן-נון** (נולד ב-1960, ה'תשכ"א) הוא קצין צה"ל במילואים בדרגת אלוף-משנה ואיש ציבור ישראלי שכיהן כראש מועצת גדרה ה-7 (2003–2008).

## ביוגרפיה
בוגר תואר ראשון באוניברסיטת תל אביב ותואר שני באוניברסיטת חיפה. ב-1978 התגייס לצה"ל ושירת כ-24 שנות קבע. ב-28 באוקטובר בבחירות לרשויות המקומיות 2003 התמודד לרשות מועצת גדרה מטעם סיעת "כיוון חדש", וניצח את יואל גמליאל בהפרש של כ-120 קולות כאשר הוא גורף 50% מהקולות ויואל כ-48.3%. סיעתו זכתה ב-3 מנדטים.

בבחירות המקומיות ב-2008 התמודד לתקופת כהונה שנייה מול יו"ר האופוזיציה יואל גמליאל, והפסיד במערכת בחירות זו כאשר זכה ב-34.8% מקולות הבוחרים בניגוד ליריבו גמליאל שזכה ב-51.4% מקולות הבוחרים.

ירון נשוי למאירה ואב לשניים.

## קישורים חיצוניים
* תוצאות הבחירות המקומיות 2003
* תוצאות הבחירות המקומיות 2008
* ירון יצחק בן-נון סרטון קורות חיים

קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:ראשי המועצה המקומית גדרה
קטגוריה:ישראלים שנולדו ב-1960
רכטמן (שם משפחה)

**רכטמן** (מגרמנית: Rechtmann – "איש ימין") הוא שם משפחה יהודי אשכנזי.

מסמכים מראים ששם משפחה זה קיים לכל המאוחר מאז שנת 1750. הוכח ששם זה קיים לפני שנת 1804, השנה שבה שיהודים נדרשו לקבוע שם משפחה על ידי קוד נפוליאון.

## טענות לקשר כוהני
צאצאים רבים של משפחת רכטמן מאמינים שהם צאצאים למשפחת כוהנים יהודית. אמונה זו נתמכת על ידי יהודים מצאצאי רכטמן הכותבים את מסמכיהם בסיומת מוספת "הכהן", או הנוהגים לסמן את קברם בסמל הברכה הכוהנית של הידיים הפרושות או הנוגעות זו בזו.
טקסט=סמן קבר זה מציין במפורש את השם של האדם כבן למשפחת כוהנים|ממוזער|סימון קבר זה מציין במפורש את השם של האדם כבן למשפחת כוהנים
יהודים אלו טוענים שמקור השם הוא במשמרות הכהונה, לפיהן המשמרת השישית נקראה "מימין". משפחות רכטמן אחרות מחזיקות בהנחה שהשם הוא משבט לוי ולאו דווקא כהני.

### תעוד במצבות ומסמכים
יהודים בעלי שם המשפחה רכטמן ממשיכים לתעד את מעמדם הכהני באמצעות אזכורים של שם השבט הכהני (או לויי), שתועדו על מצבות קבורה, וכן במסמכים יהודיים אחרים כמו כתובות נישואין.
קובץ:Solomon Reitman d. 1901.jpg|שימוש בתוספת "הכהן" על קבר


## אנשים מפורסמים בעלי שם רכטמן
* אלכסנדר ריטמן (1890-1940), מתמטיקאי פולני
* אילן רכטמן (נולד ב-1963), פסנתרן, מלחין ומנהל מוזיקלי ישראלי.
* יאן א. ריטמן (1911-1989), מהנדס חשמל וחלוץ מחשבים פולני-אמריקאי
* ג'ון ריטמן (נולד ב-1946), פילוסוף אמריקאי של תולדות האמנות, הארכיטקטורה והפילוסופיה הקונטיננטלית
* לודוויק ריטמן (1881-1965), בקטריולוג פולני וממייסדי יוניסף
* קארין רכטמן (נולדה ב-1964), מפקחת ומפיקת קולנוע אמריקאית
* מרדכי רכטמן (1926-2023), נגן בסון, מנצח, מורה אקדמי ומעבד ישראלי
* ריקי רכטמן (נולד ב-1965), איש טלוויזיה ורדיו אמריקאי
* שמואל רכטמן (1924-1988), פוליטיקאי ישראלי שכיהן כראש עיריית רחובות בין השנים 1970 עד 1979
* יעקב צידקוני (רכטמן) (1902-1973), אתנוגרף ישראלי

## ראו גם
*  (פירושונים)

קטגוריה:שמות משפחה אשכנזיים
אימא מלווה

**אימא מלווה** (באנגלית: **The Guilt Trip**) הוא סרט מסע וקומדיה אמריקאי משנת 2012 בבימויה של אן פלטשר, עם ברברה סטרייסנד וסת' רוגן בתפקידים הראשיים.

העלילה היא על יחסיים בין אם יחידנית יהודיה לבנה הרווק היוצאים למסע של 8 ימים ו-3000 ק"מ מחוף לחוף.

## תקציר העלילה
אנדי ברוסטר (סת' רוגן) הוא רווק בן 30, בוגר UCLA בכימיה אורגנית. הוא מנסה ללא הצלחה לשווק מוצר ניקיון לא רעיל מחומרים אורגנים. הוא מגיע לאימו היחידנית ג'ויס ברוסטר (ברברה סטרייסנד) בניו ג'רזי ומשקר לה על "הצלחותיו".

ג'ויס מספרת לו על בחור בשם אנדי מרגוליס בו התאהבה אבל לבסוף נישאה לאביו של אנדי וקראה לבנה על שם אותו חבר.

אנדי מצליח לגלות את מקום מגוריו של מרגוליס בסן פרנסיסקו ומציע לאימו להצטרף אליו למסע שיווק שלו שייסתיים שם. היא מצטרפת אליו והם עוברים הרפתקאות. המכונית שלהם נתקעת בשלג בטנסי ומי שמחלץ אותם היא חברתו לשעבר ג'סיקה (איבון סטרהובסקי) ובעלה רוב (קולין הנקס).

הם ממשיכים לטקסס שם נכשל שוב אנדי לשכנע את מנהל קוסטקו בהמצאתו. אנדי מגלה לאימו את מצבו העגום והם מתחילים לריב. הוא מתחיל לשתות וג'ויס יורדת לבר שם היא מתחילה לשתות ואחד מהגברים עוגב עליה. אנדי משחרר אותה לאחר שהוא סופג "פנס" בעין.

במסעדת בשרים היא מתנדבת לסיים בשעה ארוחת שחיתות של סטייק ענק ותוספות כדי להרוויח פרס של 100 דולר עבור אנדי. היא מסתייעת בטקסני בשם בנג'מין גרו (ברט קולן) שרוצה להתחיל איתה, וזוכה בפרס למחיאות ידיים של הסועדים.

הם ממשיכים ללאס וגאס וג'ויס מדריכה אותו איך לשנות את המצגת שלו - לשכנע את הוועדה שהתכשיר אינו רעיל ולשתות אותו. הפעם המצגת משכנעת את הבודקים והם מעוניינים בשיווק.

כעת מגלה אנדי לאימו את סיבת נסיעתם לסן פרנסיסקו. שם הם נפגשים עם אנדרו מרגוליס ג'וניור (אדם סקוט) ואחותו ג'ויס (ארי גריינור). אנדרו ג'וניור מגלה להם שאביו נפטר לפני חמש שנים.

ג'ויס ואנדי נפרדים לדרכם בנמל התעופה הבין-לאומי של סן פרנסיסקו בידיעה כי המסע הזה חיזק את הקשר ביניהם.

## צוות השחקנים

## קישורים חיצוניים
* 

* קדימון לאימא מלווה, באתר יוטיוב
* סצנת אכילת הסטייק הגדול, באתר יוטיוב
* סצנת הריב, באתר יוטיוב
* סצנת הסיום, באתר יוטיוב

קטגוריה:סרטי 2012
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי מסע אמריקאיים
קטגוריה:סרטי אן פלטשר
פרמיג'אנה חצילים

ממוזער|300px
ממוזער|300px
**פרמיג'אנה חצילים,** גם **פרמיג'אנה בחצילים** או פשוט **פרמיג'אנה** (באיטלקית: **La parmigiana di melanzane** גם **Melanzane alla parmigiana** או פשוט **Parmigiana)** היא מנה המבוססת על חצילים מטוגנים ואפוים בתנור כגרטן עם רסק עגבניות, בזיליקום, שום וגבינה.

מנת הפרמיג'אנה הוכרה רשמית ונכללה ברשימת "מוצרי המזון החקלאי האיטלקי המסורתי"  על ידי משרד החקלאות, המזון והיערנות האיטלקי, אשר קיטלג אותה כמאכל טיפוסי של קלבריה,קמפניה, פוליה, ושל סיציליה.

## אטימולוגיה
ב"פרמיג'אנה" או "בנוסח פרמיג'אנה" מתכוונים להכנה קולינרית שמעידה באיטלקית על המאה ה-20. ביטויים כמו torte parmigiana (בפרוג'ה) נמצאו מאז המאה ה-14.

מבין ההשערות השונות, רובן מזהות אותו כמאכל המבוסס על פרמזן (בעיקר) עם נקניקים ועם סידור שכבות מתחלפות עם מרכיבים נוספים.

הופעת המונח מקורה גם לפני 1440 על ידי האציל מאומבריה סימונה דה פרודנזאני, אשר עם זאת, ברצף המנות, ממקם פרמיג'אנה בין הפירות לבין הקינוחים, ולכן לא סביר שבהתחלה, המונח התייחס למנה של חצילים מטוגנים ואפויים.

לפי קפאטי ומונטנארי, המונח parmigiana נובע מהמילה הלטינית parma, "מגן" כדי לציין משפחה מסוימת של הכנת מאכלים שונים שנפוצו בימי הביניים, בדומה לפשטידות מלוחות במילוי (בעיקר בדגים מטוגנים) בצורת מגן. השערה זו היא אטימולוגיה עממית.

## היסטוריה
ההיסטוריה של המתכון אינה ברורה ולכן אי אפשר להתחקות אחר מקורו הגאוגרפי בוודאות. החציל הוא צמח השייך למשפחת הסולניים, יליד תת-היבשת ההודית או דרום סין של היום.

## ייחוס
### ייחוס נפוליטני
ז'אנה קרולה פרנצ'סקוני , סופרת ומומחית למטבח הנפוליטני, טוענת שמקורותיו של המתכון מלפני למעלה ממאתיים שנה ומזהה את הניסיונות הראשונים להמחיש את מה שאנו מכירים כיום כחציל פרמיג'אנה ביצירותיהם של וינצ'נזו קוראדו ואיפוליטו קוואלקנטי.

### ייחוס סיציליאני
את התיאוריה שתאשר את אבהות המתכון לסיציליה ניתן להסיק מ-Vincenzo Mortillaro, שדיווח על המילה כבר ב-1844; לפי אליזבת דייוויד  בחלק זה של איטליה המנה נקראת "parmigiana di melanzane", כלומר "פרמיג'אנת חצילים" ולא "melanzane alla parmigiana" כלומר "חצילים בנוסח פרמיג'אנה".

## לקריאה נוספת

* Lejla Mancusi Sorrentino, Vincenzo Corrado, *Il cuoco galante* ristampa dell'edizione napoletana del 1793, Grimaldi & C. Editori.
* Ippolito Cavalcanti, *Cucina casereccia in lingua napoletana*, Edizioni Il Profilo.
* Angelo Forgione, *il Re di Napoli*, Magenes, 2019.
* Terence Scully, *L'arte della cucina nel Medioevo. Storia, ricette e personaggi dell'epoca favolosa della tavola*, Casale Monferrato, Piemme, 1997.
* *The Art of Cookery in The Middle Ages*, Boydell Press, Woodbridge, 1995.
* Alessandro Molinari Pradelli *Italia in tavola - Sicilia* Firenze, EMMEBI Edizioni.
* Giuseppe Coria, *I sapori di Sicilia*, Palermo, Vito Cavallotto Editore, 1981.
* Enrico Alagna *Cucina siciliana: sapori, odori e fantasie di una grande tradizione*, Nuova Ipsa.


## קישורים חיצוניים

* המטבח האיטלקי
* המטבח הנפוליטני
* המטבח הסיציליאני
* מוצרי מזון חקלאי מסורתיים מקמפניה
* מוצרי מזון חקלאי סיציליאניים מסורתיים
* מוצרי מזון חקלאי קלבריה מסורתיים
* קפונאטה
* פריג'ונה
* פפרונאטה
* מוסקה

## הערות שוליים

קטגוריה:מאכלי גבינה
קטגוריה:מאכלי עגבניות
קטגוריה:מאכלי חצילים
קטגוריה:המטבח הסיציליאני
קטגוריה:המטבח הנאפוליטני
מפלגת הפועלים של בריטניה

**מפלגת הפועלים של בריטניה** (**WPB**), היא מפלגת שמאל סוציאליסטית-שמרנית בבריטניה שנוסדה בדצמבר 2019 בראשות ג'ורג' גאלאוויי, חבר הפרלמנט של רוצ'דייל מאז בחירות המשנה ב-2024. המפלגה הוקמה בתגובה לתבוסה המוחצת של מפלגת הלייבור בבחירות הכלליות בבריטניה ב-2019 והתפטרותו של ג'רמי קורבין מראשות מפלגת הלייבור. הקמת המפלגה זכתה לתמיכת המפלגה הקומוניסטית של בריטניה (CPGB-ML), ובכנס הייסוד של המפלגה נבחר ג'וטי בראר, סגן יו"ר ה-CPGB-ML, כסגן מנהיג מפלגת הפועלים.

במרץ 2021 הציבה המפלגה לראשונה מועמד מטעמה, בבחירות-המשנה למועצה מקומית במחוז ארגייל וביוט. פול בארוז, מועמד המפלגה, הגיע למקום האחרון מתוך שישה עם 22 קולות בלבד. הפעם הראשונה בה מועמד מטעם מפלגת הפועלים התמודד לפרלמנט הבריטי הייתה בבחירות המשנה במחוז באטלי וספן שנערכו ביולי 2021. ג'ורג' גאלאוויי ייצג את המפלגה בבחירות אלה והגיע למקום השלישי עם למעלה מ-20% מהקולות, בעוד מועמד המפלגה הליברל דמוקרטית הוותיקה הגיע למקום הרביעי. במהלך מסע הבחירות שלו התמקד גאלאוויי בסוגיות השטחים הפלסטיניים, הסכסוך על חבל קשמיר, וביקורת על מנהיג הלייבור קיר סטארמר. הקמפיין זכה לתשומת לב תקשורתית רבה בעיקר לאחר מקרי הטרדה כנגד המועמדים שעליהם דווח בימים האחרונים לפני הבחירות עצמן. לאחר פרסום התוצאות פרסמה השדולה היהודית במפלגת הלייבור הצהרה כי זהו "ניצחון לתקווה ולהגינות על פני הפוליטיקה הרעילה של גאלאוויי".

בכינוס המפלגה בדצמבר 2023 נבחר גאלאוויי מחדש כיו"ר ולצידור שלושה סגנים – כריס ויליאמסון, חבר פרלמנט לשעבר מטעם הלייבור שהושעה מהמפלגה; אנדי האד, סגן נשיא ארגון העובדים בתחבורה הציבורית; ופיטר פורד, שגריר בריטניה לשעבר בבחריין ובסוריה.

ב-29 בפברואר 2024 הפך גאלאוויי לחבר הפרלמנט הראשון מטעם מפלגת הפועלים לאחר שניצח בבחירות המשנה במחוז רוצ'דייל עם כמעט 40% מהקולות, ולאחר שהלייבור הסירה את תמיכתה במועמד מטעמה לאחר שפורסם כי טען שישראל הייתה שותפה למתקפת הפתע של חמאס ב-2023. עם זאת, בבחירות הכלליות שנערכו באותה שנה לא הצליח גאלוויי להיבחר מחדש והמפלגה איבדה את המושב.

## אידאולוגיה
המפלגה מגדירה את עצמה כ"רדיקלית כלכלית עם מדיניות חוץ עצמאית" ו"מחויבת חד משמעית לפוליטיקה מעמדית". היא הביעה תמיכה בכלכלה מתוכננת. במאי 2021 תיאר גאלאוויי את המפלגה כ"אלטרנטיבה הפטריוטית של מעמד הפועלים ל"ווק" המזויף והאנטי-בריטי של הלייבור". המפלגה ספגה ביקורת בביטאון המפלגה הסוציאליסטית בבריטניה, והואשמה בריאקציונרית ובכך שהיא "מתנגדת למאבקים רבים של מעמד הפועלים, כמו דיכוי חברתי והידרדרות באיכות הסביבה".

מצע המפלגה כולל תוכנית של 10 נקודות, הדוגלת ב"שיקום התעשייה הבריטית", "דיור הגון" לכולם, תחבורה ציבורית "חינמית או זולה" וחיסול רשימות ההמתנה של שירותי הבריאות הממלכתיים (ה-NHS). התכנית קוראת ליציאה של בריטניה מברית נאט"ו ולקיום משאל עם על התכנית הממשלתית לצמצום פליטות מזהמים לאוויר בשל ה"היסטריה האפוקליפטית הירוקה שמציפה את התקשורת".

## קישורים חיצוניים
* 

## הערות שוליים

קטגוריה:הממלכה המאוחדת: מפלגות
קטגוריה:מפלגות שהוקמו ב-2019
קטגוריה:מפלגות סוציאליסטיות
קטגוריה:מפלגות שמרניות
קטגוריה:מפלגות אירוסקפטיות בממלכה המאוחדת
קטגוריה:מפלגות אנטי-ציוניות
פנאזופירידין

**פנאזופירידין** (באנגלית **Phenazopyridine**) היא תרופה המשמשת כמשכך כאבים, לשם הקלה על תסמינים הנגרמים על ידי גירוי בדרכי השתן, כאב, צריבה ותחושת דחיפות בצורך מתן שתן. תסמינים אלו נגרמים עקב סיבות שונות כמו דלקת, ניתוח, או פרוצדורה רפואית ונזק בדרכי השתן. התרופה אינה מטפלת בגורם לתסמינים אלו, אך ביכולתה להקל עליהם במקביל לטיפול בגורם.

## היסטוריה
פנאזופירידינים סונתזו לראשונה בשנת 1914 ואומצו לראשונה על ידי US pharmacopeia בשנת 1928.

בישראל, נדרש מרשם רופא על מנת לקבל את התרופה.

## שימוש
פנאזופירידין הוא משכך כאבים מקומי של דרכי השתן. תרופה זו מקלה על תסמינים של גירוי, כאב, צריבה ותחושת דחיפות עקב דלקת בדרכי השתן (UTI), ניתוחים או פרוצדורות רפואיות, או עקב נזק שנגרם לרקמה.
במקרה של דלקת בדרכי השתן ומתן אנטיביוטיקה, אין ליטול את התרופה מעל 1-2 ימים, כיוון שהיא עלולה למסך על תסמיני הדלקת.

* צורת מתן ומינון תרופתי: 100-200 מ"ג, דרך הפה (PO), שלוש פעמים ביום.
יש להקפיד ליטול את התרופה לאחר ארוחה, לשם הורדת הסיכון לתופעות לוואי הקשורות למערכת העיכול.

## התוויות נגד
התוויות נגד:

* חולים עם אי ספיקת כבד
* חולים עם אי ספיקת כליות
* חולים בעלי G6PD- בעלי סיכון גבוה יותר לפתח אנמיה המוליטית ומטהמוגלובינמיה.

## פרמקולוגיה
מנגנון הפעולה של פנאזופירידין אינו ידוע לחלוטין. ישנם מחקרים המציעים כי התרופה גורמת לאפקט מקומי של שיכוך כאבים בשכבת הריר המרפדת את דרכי השתן. התרופה עושה זאת באמצעות עיכוב תעלות נתרן תלויות מתח ותתכן גם מעורבות של סיבי תאי עצב מקבוצה A.

לאחר מתן פומי, התרופה עוברת תהליך ספיגה מהיר במערכת העיכול ומגיעה לריכוזה המקסימלי בדם תוך 2-3 שעות (Tmax). האזור המדויק במערכת העיכול בו היא עוברת ספיגה אינו ידוע.

רוב המטבוליזם של התרופה מתרחש בכבד.

פינוי התרופה לאחר מתן פומי, מתרחש דרך הכליות והשתן. בקירוב, 41-65% מהמנה של התרופה מופרשים בשתן בצורתם המקורית.

## תופעות לוואי
תופעות לוואי של פנאזופירידין כוללות (מהשכיח לנדיר):

*כאבי ראש, סחרחורות, קלקול קיבה, שתן אדום-חום.
*תופעות לוואי חמורות: הצהבה של העור/העיניים, שינוי בכמות השתן, שתן דמי או סימנים אחרים של בעיות בכליות, הקאות, חום, צמרמורות, עייפות, קוצר נשימה, דופק מהיר, פרכוסים.
*תגובה אלרגית חמורה הכוללת פריחה, גירוד/נפיחות בעיקר של הפנים, הלשון והגרון, סחרחורת חמורה, קשיי נשימה.

### היריון והנקה
* קטגוריית הריון - B, תרופה העוברת את השלייה. תרופה זו לא הראתה סיכון במחקרים שנעשו בבעלי חיים, אך אין מחקרים זמינים בבני אדם.
* קטגוריית הנקה - לא ידוע האם התרופה עוברת בחלב האם לעובר. הפגיעה המשוערת בתינוק היונק נמוכה.

## אינטראקציה עם תרופות
לפנאזופירידין קיימת אינטראקציה עם Prilocaine - תרופה המשמשת לאלחוש מקומי, לרוב בשימוש בטיפולי שיניים. כאשר שתי התרופות נצרכות ביחד, עולה הסיכון לפיתוח תופעת לוואי מטהמוגלובינמיה. לכן, יש להיוועץ עם רופא לגבי שילוב שתי התרופות ולהיות במעקב.

## שמות מסחריים
*Azo-Standard
*Baridium
*Nefrecil
*Phenazodine
*Prodium
*Pyridate
*Pyridium
*Sedural
*Uricalm
*Uristat
*Uropyrine
*Urodine
*Urogesic

## קישורים חיצוניים

* 
## הערות שוליים

קטגוריה:משככי כאבים
קטגוריה:מדכאי דלקת שאינם סטרואידים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
מארס 6

**מארס 6** (ברוסית:**Марс-6**) הייתה גשושית לא מאוישת, שהייתה חלק מתוכנית מארס הסובייטית, תוכנית שנמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 6" שוגרה במקביל לשיגור גשושיות מארס 4, מארס 5 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" להיות לווייני כוכב לכת.

## תיאור המשימה
השיגור בוצע מכן שיגור מס' 81 בקוסמודרום בייקונור בעזרת משגר מדגם פרוטון K.

הקשר עם הגשושית בוצע ממרכז התקשרות בחצי האי קרים.

הגשושית כללה יחידת מדחפים, פאנל סולארי, ציוד מדעי, ציוד בקרה ותקשורת ויחידת נחיתה כיחידה נפרדת. מאסה של יחידת נחיתה הייתה 844 ק"ג מהם 19 ק"ג של ציוד מדעי. במהלך טיסה ליעד הועברו נתוני מדידות ממכשירים שהותקנו על החללית. בוצעו עדכוני מסלול. לאחר טיסה של חודש התרחשה תקלה בציוד תקשורת והיה קושי בהעברת פקודות. כל פקודה הייתה מועברת פעמיים-שלוש. לאחר הגעה ליעד יחידת נחיתה הופרדה והחלה ירידה לקרקעית מאדים. תהליך זה לקח קצת מעל ל-5 דקות. בזמן זה היו מועברים נתונים על תאוצה, שינויי טמפרטורה ולחץ אטמוספירי. התקבלה הודעה על תחילת פעילות של מדחף לנחיתה רכה. זה היה סימן אחרון לפעילות הגשושית.

אזור נחיתה מתוכנן היה ב"ים אריטראי" בחצי הדרומי של מאדים. בשנת 2014 החלו חיפושיי מקום הנחיתה בעזרת איבוד צילומים שהתקבלו מ־MRO. בשנת 2018 התקבל מקום נחיתה המשוער.

## קישורים חיצוניים
* 
* נתונים מאתר היצרן
* תיאור המשימה

קטגוריה:1973 בברית המועצות
קטגוריה:1974 בברית המועצות
קטגוריה:משימות לחקר מאדים
קטגוריה:גשושיות סובייטיות
בית הכנסת הקטן באוסייק

**בית הכנסת הקטן באוסייק** (בקרואטית: **Mala Sinagoga u Osijek**) היה בית כנסת אשכנזי, שפעל בעיר אוסייק במזרח קרואטיה בין השנים 1903–1941. המבנה שרד את מלחמת העולם השנייה, ב-1970 נמכר והוסב לכנסייה פנטקוסטליסטית.

## היסטוריה

ראשוני היהודים הורשו להתיישב באוסייק באמצע המאה ה-18 ובעיר התחתונה התיישבו 11 משפחות יהודיות. קהילה מאורגנת אשכנזית קמה במקום ב-1849, עת התגוררו באוסייק 160 משפחות יהודיות. הקהילה נחלקה לשני קהלים. בעיר העילית התגורר הקהל הגדול יותר ובעיר התחתית קהל קטן יותר. ב-1850 הוקם בית עלמין יהודי בעיר העילית וב-1860 הוקם בית עלמין בעיר התחתית. ב-1856 הוקם בית ספר יסודי יהודי וב-1869 נחנך בית הכנסת המרכזי בעיר העילית. בשלהי המאה ה-19 כיהן ארמנד קמינקא כרב הראשי ליהודי אוסייק ולאחריו כיהן ד"ר שמעון אונגר שכיהן מ-1901 ולמשך 36 שנים כרב הראשי של הקהילה. מינויו של הרב אונגר שהשתייך לזרם הנאולוגי נחשב ניצחון לגישה הליברלית בניהול חיי הקהילה.

## המבנה
המבנה תוכנן על ידי האדריכל וילהם קרל הופבאוור בדומה למבנה בית הכנסת הגדול, וניצב במנח מערב-מזרח. המבנה שכן ברחוב מרכזי בעיר התחתית של אוסייק, בנייתו החלה ב-1902 והסתיימה שנה מאוחר יותר. חזית הבניין נחלקת לשלושה נדבכים, כניסה מרכזית ומשני צידיה שני מגדלים. הכניסה למבנה קמורה ומעליה ויטראז' מעוגל. מעל דלת הכנסייה הוצב מגן דוד. שני המגדלים צמדים למבואה, בכל אחד מהם גרם מדרגות המוביל לעזרת הנשים אשר שכנה בקומה השנייה, ולעליית הגג שהיוותה למעשה את הקומה השלישית במבנה. ראשי המגדלים עוטרו בכיפות כסופות דמויות בצל, ועוטרו בראשם במגן דוד. פנים המבנה נחלק לשלושה חלקים. המבואה, אולם התפילה המרכזי, והבמה וארון הקודש. האולם המרכזי הוא חלל עץ גדול, מקומר לצורת חבית.

עד למלחמת העולם הראשונה השפה המדוברת בקרב בני הקהילה ובכלל זה שפת התפילה בבית הכנסת הייתה הגרמנית. לאחר המלחמה וכינון ממלכת יוגוסלביה הפכה בהדרגה הסרבו-קרואטית לשפה הדומיננטית.

עם הפלישה ליוגוסלביה, ב-10 באפריל 1941 נכנסו לעיר כוחות הוורמאכט בלווי אנשי אוסטאשה. בסיוע פולקסדויטשה החלו ברדיפות, ביזה ומאסרים בקרב בני הקהילה. תכולת בית הכנסת נבזזה. קהילת אוסייק חרבה בשואה. לאחר המלחמה שבו שרידי הקהילה וניסו לחדש את הפעילות הקהילתית. המבנה שרד את המלחמה, וב-1970 נמכר והוסב לכנסייה פנטקוסטליסטית. נכון ל-2023 היה המבנה במצב טוב, וניתן היה לאתר סממנים לשימושו הקודם, כגון תבליטים של עשרת הדברות ומספר מגיני דוד.

## ראו גם
* בית הכנסת הגדול באוסייק

## קישורים חיצוניים
* בית הכנסת הקטן באוסייק, באתר המרכז לאמנות יהודית

## הערות שוליים

אוסייק
קטגוריה:אוסייק
אוסייק
פארק ליובלינו

**פארק ליובלינו** (ברוסית: **Люблинский парк**) הוא פארק הממוקם בנפות ליובלינו וטקסטילשצ'יקי במחוז הדרום-מזרחי של מוסקבה.

הפארק הוא חלק ממתחם הפנאי קוזמינקי-ליובלינו . ממוקם סביב בריכת לובלינו  על נהר צ'וריליחה . הפארק מורכב משני חלקים, המופרדים על ידי רחוב קרסנודונסקאיה. מצפון מזרח הוא גובל בפארק יער קוזמינסקי  (הגבול עובר בערך לאורך גשר המטרו וולז'סקי של קו ליובלינסקו-דמיטרובסקאיה).

הפארק הוקם בסוף המאה ה-18 - תחילת המאה ה-19. אז זה היה פארק נוף באחוזתו של הרוזן ניקולאי אלכסייביץ' דוראסוב .

הפארק פתוח לקהל הרחב 24 שעות ביממה (הכניסה חופשית). בשטח הפארק יש יציאות מתחנת המטרו וולז'סקאיה.

## גלריה

קובץ:Park18.jpg|
קובץ:Park19.jpg|
קובץ:Park21.jpg|
קובץ:Люблинский парк.jpg


קובץ:Люблинский парк, клумба.jpg
קובץ:Беседка, Люблинский парк.jpg
קובץ:Дорожка, Люблинский парк.jpg
קובץ:Общественный туалет, Люблинский парк.jpg


## קישורים חיצוניים

* אתר האינטרנט הרשמי של מוזיאון אחוזת ליובלינו

## הערות שוליים

קטגוריה:מוסקבה: פארקים
Godmode

***Godmode*** (בעברית: **מצב אלוהים**) הוא אלבום האולפן השמיני של להקת המטאל אלטרנטיבי האמריקאית In This Moment. הוא יצא לאור ב-27 באוקטובר 2023, בהוצאת חברת התקליטים BMG רייטס מנג'מנט. זהו האלבום הראשון של הלהקה שלא הופק על ידי קווין צ'ורקו מאז  (2007).

האלבום הגיע למקום השמיני במצעד אלבומי הרוק & המטאל הבריטי.

## רקע והפקה
ב-28 בינואר 2023, הוכרז שהלהקה נכנסת לאולפן כדי להתחיל בהקלטות אלבום האולפן השמיני הקרוב שלה. מריה ברינק הצהירה באינסטגרם שלה, . ב-23 במרץ הוציאה הלהקה את השיר "I Would Die for You". השיר נכלל בפסקול *John Wick: Chapter 4* של סרט הפעולה האמריקאי "ג'ון וויק 4" (2023).

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי In This Moment
קטגוריה:אלבומים באנגלית
חוק הגנה על זכויות אמנים במוזיקה

**חוק הגנת זכויות אמנים במוזיקה** (או **חוק [[איה כורם]]**), התשע"ז–2017 הוא חוק שהתקבל בכנסת ה-20, ומטרתו לשמור על זכויות ואינטרסים של אמנים בתעשיית המוזיקה בישראל. החוק נודע בשם "חוק איה כורם" על שם הזמרת, המלחינה והפזמונאית הישראלית איה כורם, שיזמה ועמדה בראש המאבק המתמשך למען זכויות אמנים ויחס הוגן בתעשיית המוזיקה.

החוק הוצג על ידי חבר הכנסת דב חנין, והוגש במקור על ידי חבר הכנסת עמרם מצנע. הוא זכה לתמיכה פה אחד בכנסת, כאשר 47 חברים הצביעו בעד, ללא מתנגדים או נמנעים.

## הרקע לחקיקה
היוזמה מאחורי החקיקה היא הזמרת איה כורם, שמצאה עצמה כבולה לחוזה דרקוני ללא אפשרויות יציאה. בתוך כך התברר כי רבים מחבריה לתעשייה נמצאים באותו מצב – כבולים לחוזים ארוכים ומגבילים, לעיתים קרובות ללא הגנות משפטיות נאותות או סעד. עקב כך יזמה איה כורם ניסוח הצעה לחוק ושכנעה חברי כנסת מהקואליציה ומהאופוזיציה לתמוך בהליך החקיקה, על אף התנגדות תחילה של משרד המשפטים, שראה בכך פגיעה בדיני החוזים. המאבק לשינוי החל בשנת 2005 על ידי כורם. חוזה הפקה שהיא חתמה עליו בגיל 22 למשך 18 שנה העניק לחברה שליטה בלעדית בענייניה האמנותיים והעסקיים. המאבק המשפטי שהחלה בו, שהגיע לשיאו בערעור לבית המשפט העליון, הוביל ליוזמת החוק להכרה בזכויות האמנים ובסופו של דבר להעברת החוק.

הליכי החקיקה היו ממושכים, ונדונו בוועדת החינוך והתרבות של הכנסת. החוק הונח על שולחן הכנסת לראשונה בשנת 2014 ואושר לבסוף ב-2017.

## עיקרי החוק
מטרתו הנה ליצור תנאים הוגנים לאמנים תוך קידום החיוניות והצמיחה של תעשיית המוזיקה הישראלית. החוק קובע מגבלות על משך ההתקשרויות הבלעדיות בין אמנים לחברות תקליטים: שבע שנים לחוזה רגיל וחמש שנים לחוזה היקף המכונה בדרך כלל ״חוזה 360״, הכולל זכויות ניהול, פרסום והפקה.

מגבלה זו אינה חלה על הוראות בהסכם או על התקשרויות הנוגעות לבעלות או לזכות אחרת בזכות היוצרים או בזכויות המבצעים של האמן.

בתום תקופת ההתקשרות רשאים הצדדים להחליט להאריך את החוזה ביניהם מתוך יחסי אמון.

## השפעות
להעברת חוק איה כורם הייתה השפעה משמעותית על תעשיית המוזיקה הישראלית. היא שינתה את מאזן הכוחות בין האמנים לחברות התקליטים ועוררה הדים ודיונים נרחבים. החוק אפשר לאמנים אוטונומיה רחבה יותר בעבודתם האמנותית. הוא נועד לקדם הוגנות, שקיפות ואחריות בהסכמים חוזיים, העצמת אמנים וטיפוח נוף שוויוני יותר של תעשיית המוזיקה.

## קישורים חיצוניים
* 
* 
* נוסח החוק - פרסום ברשומות
* קישור הליך החקיקה בכנסת
*
*
* 

קטגוריה:הכנסת העשרים: חקיקה
קטגוריה:תעשיית המוזיקה
מולי קודרי

**מולי קודרי** (באנגלית: **Molly Caudery**; נולדה ב-17 במרץ 2000) היא אתלטית בריטית, אלופת עולם באולם (גלאזגו 2024), זוכת מדליית ארד באליפות אירופה (רומא 2024) וסגנית אלופת משחקי חבר העמים הבריטי (ברמינגהאם 2022) בקפיצה במוט.

## ביוגרפיה
קודרי נולדה בטרורו שבאנגליה.

### 2017
#### סגנית אלופת אירופה עד גיל 20
באליפות אירופה עד גיל 20 שנערכה ביולי בגרוסטו שבאיטליה זכתה במדליית כסף בקפיצה במוט בשיא אישי חדש של 4.35 מטר, אחרי ליסה גונארסון משוודיה (4.40 מטר) ולפני וילמה מורטו מפינלנד (4.15 מטר).

### 2018
באליפות אירופה שנערכה באוגוסט בברלין שבגרמניה סיימה במקום 24 בקפיצה במוט בתוצאה של 4.20 מטר.

### 2021
#### סגנית אלופת אירופה עד גיל 23
באליפות אירופה עד גיל 23 שנערכה ביולי בטאלין שבאסטוניה זכתה במדליית כסף בקפיצה במוט בתוצאה של 4.45 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום 25 בקפיצה במוט בתוצאה של 4.20 מטר.

#### סגנית אלופת משחקי חבר העמים הבריטי
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בקפיצה במוט בתוצאה של 4.45 מטר, אחרי נינה קנדי מאוסטרליה (4.60 מטר) ולפני אימוג'ן אייריס מניו זילנד (4.45 מטר).

באליפות אירופה שנערכה מאוחר יותר באותו חודש במינכן שבגרמניה סיימה במקום שביעי בקפיצה במוט בתוצאה של 4.55 מטר.

### 2023
באליפות העולם שנערכה באוגוסט בבודפשט שבהונגריה סיימה במקום חמישי בקפיצה במוט בשיא אישי חדש של 4.75 מטר.

### 2024
#### אלופת עולם באולם
באליפות העולם באולם שנערכה בגלאזגו שבממלכה המאוחדת במרץ 2024 זכתה במדליית זהב בתוצאה של 4.80 מטר, לפני אלייזה מקרטני מניו זילנד (4.80 מטר) וקייטי מון מארצות הברית (4.75 מטר).

באליפות אירופה שנערכה ברומא, איטליה ביוני אותה שנה היא זכתה במדליית ארד בתוצאה של 4.73 מטר, אחרי אנגליקה מוזר משווייץ שקבעה שיא לאומי חדש של 4.78 מטר, וקטרינה סטפנידי מיוון (4.73 מטר).

באולימפיאדת פריז פסלה שלוש פעמים ולא רשמה תוצאה.

### 2025
באליפות העולם באולם שנערכה בנאנג'ינג שבסין סיימה במקום רביעי בקפיצה במוט בתוצאה של 4.70 מטר.

## שיאים אישיים
### אצטדיון
* קפיצה במוט: 4.92 מטר (2024)
### אולם
* קפיצה במוט: 4.86 מטר (2024)

## קישורים חיצוניים

קטגוריה:קופצות במוט
קטגוריה:אתלטיות בריטיות
קטגוריה:אלופות עולם באתלטיקה
קטגוריה:אתלטיות באולימפיאדת פריז (2024)
קטגוריה:משתתפים בריטים באולימפיאדת פריז (2024)
קטגוריה:אנגליות שנולדו ב-2000
קארי מקלאוד

**קארי מקלאוד** (באנגלית: **Carey McLeod**; נולד ב-14 באפריל 1998) הוא אתלט ג'מייקני, זוכה מדליית ארד באליפות עולם באולם (גלאזגו 2024) בקפיצה לרוחק.

## ביוגרפיה
מקלאוד למד באוניברסיטת קינגסטון בג'מייקה, לפני שעבר לאוניברסיטת טנסי.

### 2021
באולימפיאדת טוקיו שנערכה ביולי-אוגוסט סיים במקום 21 בקפיצה לרוחק בתוצאה של 7.75 מטר, ובמקום 24 בקפיצה משולשת בתוצאה של 16.01 מטר.

### 2023
באליפות העולם שנערכה בבודפשט שבהונגריה באוגוסט סיים במקום רביעי בקפיצה לרוחק בתוצאה של 8.27 מטר.

### 2024
#### מדליית ארד באליפות עולם באולם
באליפות העולם באולם שנערכה בגלאזגו, הממלכה המאוחדת במרץ זכה במדליית ארד בקפיצה לרוחק בתוצאה של 8.21 מטר, אחרי מילטיאדיס טנטוגלו מיוון ומתיה פורלאני מאיטליה (8.22 מטר).

## שיאים אישיים
### אצטדיון
* קפיצה לרוחק: 8.34 מטר (2021)
* קפיצה משולשת: 16.40 מטר (2021)

### אולם
* קפיצה לרוחק: 8.40 מטר (2023)
* קפיצה משולשת: 17.17 מטר (2021)

## קישורים חיצוניים

קטגוריה:קופצים לרוחק
קטגוריה:אתלטים ג'מייקנים
קטגוריה:קופצים לרוחק באולימפיאדת טוקיו (2020)
קופצי משולשת באולימפיאדת טוקיו
קטגוריה:ג'מייקנים שנולדו ב-1998
מריאנו גרסיה

**מריאנו גרסיה גרסיה** (בספרדית: **Mariano García García**; נולד ב-25 בספטמבר 1997) הוא אתלט ספרדי, אלוף עולם באולם (בלגרד 2022) ואלוף אירופה (מינכן 2022) בריצת 800 מטר.

## ביוגרפיה
גרסיה נולד בפואנטה אלאמו דה מורסיה שבספרד.

### 2019
באליפות אירופה באולם שנערכה במרץ בגלאזגו שבממלכה המאוחדת סיים במקום רביעי בריצת 800 מטר בשיא אישי חדש של 1:47.58	דקות.

באליפות העולם שנערכה בספטמבר בדוחה שבקטר סיים במקום 38 בריצת 800 מטר בתוצאה של 1:49.08	דקות.

### 2021
באליפות אירופה באולם שנערכה במרץ בטורון שבפולין סיים במקום שישי בשלב חצי הגמר בריצת 800 מטר בתוצאה של 1:47.63 דקות, ולא העפיל לגמר.

### 2022
#### אלוף עולם באולם
באליפות העולם באולם שנערכה במרץ בבלגרד שבסרביה זכה במדליית זהב בריצת 800 מטר בתוצאה של 1:46.20	דקות, לפני נואה קיבט מקניה (1:46.35 דקות) וברייס הופל מארצות הברית (1:46.51 דקות).

באליפות העולם שנערכה ביולי ביוג'ין שבאורגון, ארצות הברית, סיים במקום 19 בריצת 800 מטר בתוצאה של 1:46.70	דקות.

#### אלוף אירופה
באליפות אירופה שנערכה באוגוסט במינכן שבגרמניה זכה במדליית זהב בריצת 800 מטר בשיא אישי חדש של 1:44.85 דקות, לפני ג'ייק וייטמן מהממלכה המאוחדת (1:44.91 דקות) ומארק אינגליש מאירלנד (1:45.19	דקות).

## שיאים אישיים
### אצטדיון
* ריצת 800 מטר: 1:44.85 דקות (2022)

### אולם
* ריצת 800 מטר: 1:45.12 דקות (2022), **שיא ספרד**

## קישורים חיצוניים

קטגוריה:רצים למרחקים בינוניים
קטגוריה:אתלטים ספרדים
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:ספרדים שנולדו ב-1997
עומר מאייר

**עומר מאייר** (נולד ב-8 באוקטובר 2006) הוא כדורסלן ישראלי המשחק בעמדת הרכז באוניברסיטת פרדו בקונפרנס הביג טן מדיוויז'ן 1 של ה-NCAA.

## ראשית חייו
מאייר נולד ברמת גן וגדל ברמת השרון. כשהיה בבית הספר היסודי החל לשחק במחלקת הנוער של מכבי תל אביב וכבר בכיתה י' עלה לקבוצת הנוער של המועדון, בה משחקים נערים בכיתות י"א וי"ב. ב-2022 זכה מאייר עם קבוצת הנערים א' של המועדון בגביע המדינה לאחר שקלע 24 נקודות ואת סל הניצחון ב-73–72 על הפועל עמק חפר, וב-2023 זכה עימה בדאבל של אליפות וגביע.

בעונת 2023/24 הוביל את קבוצת הנוער של המועדון לזכייה בליגת העל בכדורסל לנוער לאחר ניצחון בגמר על עמק חפר, ונבחר לשחקן המצטיין של הפלייאוף.

## קריירה מקצועית
### מכבי תל אביב (2023–2025)
ב-26 ביולי 2023 הוכרז שמאייר יצטרף לסגל הקבוצה הבוגרת של המועדון המשחקת בליגת העל בכדורסל וביורוליג, ולצד זאת המשיך לשחק בקבוצת הנוער. ב-26 באוקטובר 2023 הוא ערך את הופעת הבכורה שלו ביורוליג כששיחק 6 דקות בהפסד 79–107 למונקו במסגרת המחזור השני של עונת , וב-30 בנובמבר, בגיל 17 ו-53 ימים, הפך מאייר לשחקן הצעיר ביותר בהיסטוריה של מכבי תל אביב שרושם נקודות במסגרת אירופית כשקלע שלוש נקודות בניצחון 101–82 על אלבה ברלין. ב-11 בדצמבר ערך את הופעת הבכורה שלו בליגה כשקלע 9 נקודות ומסר 6 אסיסטים בניצחון 94–74 על בני הרצליה, וב-26 במאי 2024 רשם שיא קריירה של 16 נקודות, כולל 4 שלשות, בניצחון 117–95 על עירוני קריית אתא. בסיום עונת  זכה עם הקבוצה באליפות המדינה.

### אוניברסיטת פרדו (2025–הווה)
באפריל 2025 שיחק מאייר בנייקי הופ סאמיט בפורטלנד, אורגון, בו משתתפים הכישרונות הגדולים בעולם בכדורסל עד גיל 19. במשחק רשם מאייר שבעה אסיסטים, אך לא קלע.

ב-16 באפריל 2025 התחייב מאייר לשחק כדורסל מכללות באוניברסיטת פרדו מחטיבה I של ה-NCAA.

## קריירה בנבחרת
ב-2021 שיחק מאייר במדי נבחרת ישראל בכדורסל עד גיל 16 בטורניר הצ'לנג'ר האירופי שנערך בנובי סאד, סרביה, וקלע 8.8 נקודות בממוצע למשחק. ב-2022 שוב שיחק בנבחרת הקדטים, הפעם באליפות אירופה בכדורסל עד גיל 16 בה סיימה ישראל במקום החמישי, ורשם ממוצעים של 15 נקודות ו-4 ריבאונדים למשחק.

ב-2023 ייצג את נבחרת הנוער באליפות אירופה בכדורסל עד גיל 18, בה סיימה ישראל במקום השישי, והעמיד ממוצעים של 15.6 נקודות ו-3.9 אסיסטים למשחק. ב-2024 הוביל את הנבחרת להישג השיא שלה, המקום הרביעי, כשהעמיד ממוצעים של 18.3 נקודות, 6.6 ריבאונדים ו-5.1 אסיסטים למשחק ורשם פעמיים דאבל דאבל.

מאייר ייצג את ישראל בגביע העולם בכדורסל עד גיל 19 2025, הופעתה הראשונה של הנבחרת באליפות העולם לנוער, והוביל אותה לרבע הגמר לאחר שהעמיד ממוצעים של 20 נקודות (שני באליפות), 5 ריבאונדים ו-4.3 אסיסטים בממוצע למשחק. הוא לא שותף בשני משחקי הדירוג של הנבחרת.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל
*
*
*
* 

## הערות שוליים

קטגוריה:כדורסלנים ישראלים
קטגוריה:כדורסלנים ישראלים בליגת המכללות בארצות הברית
קטגוריה:כדורסלני מכבי תל אביב
קטגוריה:כדורסלני אוניברסיטת פרדו
קטגוריה:ישראלים שנולדו ב-2006
ססיליה אלוורז

**ססיליה אלוורז** (באנגלית: **Cecilia Alvarez**; נולדה ב-15 באפריל 1950) היא אמנית צ'יקנו אמריקאית הידועה בציורי שמן וציורי קיר המתארים נושאים של פמיניזם, עוני והשפלה סביבתית בארצות הברית ובאמריקה הלטינית.   עבודותיה נאספות על ידי המוזיאון המקסיקני לאמנויות יפות,  מוזיאון האמנות של סיאטל ועל ידי קרן קייזר.

## ביוגרפיה
אלוורז נולדה בעיר נשיונל סיטי, קליפורניה, לאב קובני ולאם מקסיקנית.  היא גדלה עם שני הוריה בסן דייגו, קליפורניה ובטיחואנה, מקסיקו. האמנות שלה שואבת השראה מהחינוך המגוון שלה במגוון מסגרות תרבותיות ופוליטיות.

אלוורז היא אמנית אוטודידקטית. היא התחילה ללמוד באוניברסיטת המדינה של סן דייגו אך לא השלימה את לימודיה כי היא הרגישה שזה לא הכרחי. באוניברסיטה נאמר לה מאחר שהיא אישה מקסיקנית-אמריקאית, עבודתה לעולם לא תיחשב "אמנות יפה." אלוורז החלה לעזור למשפחתה כלכלית בגיל עשרים ושלוש, לאחר שעזבה את הקולג'.

בשנת 1975 עברה אלווארז למדינת וושינגטון שם היא יצרה את רוב יצירות האמנות שלה.

מ-1978 עד 1981, היא למדה באוניברסיטת מזרח וושינגטון.

היא מתגוררת ועובדת בסיאטל, וושינגטון עם בעלה ושני ילדיה.

## אומנות
אלוורז היא בעיקר ציירת, אבל היא עבדה על יצירות אמנות ציבוריות גדולות ועל עזרה לבני נוער ליצור ציורי קיר כדי להעלות את המודעות התרבותית.  אלוורז משתמשת בדימויים אישיים באמנותה על מנת למתוח ביקורת על נושאים שחשובים לה מבחינה פוליטית ותרבותית. היא הצהירה כי היא מקווה "ליצור שיח באמצעות האמנות שלה, בנושאים של זכויות ועוני" אלוורז מנסה להגדיר מחדש את הערכים התרבותיים המיוחסים לנשים ואת הרעיון של משפחה באמצעות האמנות שלה. הדואליות שלה כאישה מקסיקנית מגדירים את האמנות שלה כשהיא קובעת, "איך אנחנו משתלבים ביקום, מספרים בדיחות, שומעים מוזיקה, מניחים אריחים..מפתחים את כל היכולת לחשוב על אנושיות."  השימוש בדימויים נשיים בעבודתה מתייחס למערכת היחסים הקרובה של האמנית עם אמה ודודתה, אשר שתיהן העניקו לה את ערכי המשפחה והקשר האנושי. 

באמצעות האמנות שלה, היא מקווה לעורר דיאלוג על החשיבות החברתית המיוחסת למושגים כמו יופי וכוח. בשנת 1991, אלוורז העניקה הדפס צבעוני של הציור שלה "Las Cuatas Diego" לאוסף הקבוע של המוזיאון המקסיקני הממוקם בסן פרנסיסקו.

בשנת 1994, אלווארז הוזמנה על ידי ועדת האמנויות של מדינת וושינגטון לפרויקט אמנות ציבורי גדול שבו עיצבה ויצרה אמנות ואלמנטים ארכיטקטוניים במרכז לפעילויות הסטודנטים בסיאטל סנטרל קולג'. היא עבדה בשיתוף פעולה הדוק עם אדריכלי הבניין. אלמנטים אלו הם חלונות חרוטים, דוגמאות בטון בהתזת חול, אריחי קרמיקה וחיפוי חוץ. היא ציינה, "הכוונה של דפוסים אלה הייתה לא רק לתת כבוד לתרבויות המיוצגות, אלא לנסות להחדיר למבנים ולאתר תחושת שייכות ואינטימיות." 

## הערות שוליים

קטגוריה:אמניות אמריקאיות
קטגוריה:בוגרי אוניברסיטת מזרח וושינגטון
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
נחל סנאים

**נחל סנאים** (בערבית: **وادي أطيرة**; ואדי א-ת'ע'רה; "נחל המדרון") הוא נחל קצר הנמצא על הר סנאים, הממוקם בשמורת נחל הבניאס ברמת הגולן שבישראל. אורך הנחל כ-4 קילומטרים.

ניתן להגיע לנחל סנאים מנחל שיאון באזור מורד נחל, או מדרום להר כחל. הנחל מתחיל בשיפוע מתון אך מתרחב לאחר 800 מטרים. בנחל גודלים עצי אלון התולע, אלון מצוי, אלה ארצישראלית, אגס סורי, שזיף הדב ולבנה רפואי.

מקור שמו של נחל סנאים מגיע מהעובדה שבנחל מסתובבים סנאים זהובים, אשר בישראל נחשבים לפחות נפוצים.

## הערות שוליים

סנאים
סנאים
קטגוריה:הר דובדבן
אדולף, נסיך הוהנלוהה-אינגלפינגן

**אדולף קרל פרידריך לודוויג פרינץ** (29 בינואר 1797 - 24 באפריל 1873) היה אציל, חייל ופוליטיקאי פרוסי. הוא כיהן לזמן קצר כראש ממשלת פרוסיה ב-1862, הוא הוחלף על ידי אוטו פון ביסמרק.

## חיים אישיים
ב-19 באפריל 1819, הוא נישא לנסיכה לואיז מהוהנלוה-לנגנבורג (1799–1881), בתו של הנסיך קרל לודוויג מהוהנלוה-לנגנבורג ואמליה הנרייטה, רוזנת זולמס-בארות. נולדו להם 4 ילדים.

## קישורים חיצוניים

קטגוריה:נסיכי פרוסיה
קטגוריה:נסיכים גרמנים
קטגוריה:ילידי 1797
קטגוריה:נפטרים ב-1873
קטגוריה:חברי הבית העליון של הלנדטאג של פרוסיה
לייב וייסברג

הרב ד"ר **לייב (אריה) וייסברג** (בקרואטית: **Leib Arjeh Weissberg**; 9 בינואר 1893 פרוביז'נה, האימפריה האוסטרו-הונגרית – 1942, יאסנובאץ, המדינה העצמאית של קרואטיה) היה הרב הראשי של סלבונסקי ברוד אשר בממלכת יוגוסלביה עד לתקופת השואה. נרצח במחנה ההשמדה יאסנובאץ.

## קורות חייו
לייב וייסברג נולד בעיירה פרוביז'נה השוכנת בשטחי אוקראינה המודרנית, כבכורם של הרב אהרן וייסברג ולחיה לבית רינגל. בהמשך נולדו להורים עוד 4 אחים ואחיות. לייב וייסברג סיים את בית המדרש לרבנים בווינה ובמהלך שנות ה-20 של המאה ה-20 מונה לרב הראשי של סלבונסקי ברוד אשר מנתה בעת ההיא כ-650 נפשות. בהגיעו לעיר דיבר גרמנית ויידיש בלבד, אך תוך זמן קצר למד ודיבר סרבו-קרואטית. היה נשוי לד"ר אדלה לבית טאובס, ולזוג נולדו שני ילדים שמואל (1933) וסעדיה (1936).

הרב ורעייתו אדלה עסקו בפעילות ציבורית בקהילה. הוא עסק בהוראת דת לילדים, ורעייתו הייתה פעילה מרכזית בסניף ויצו שבעיר, וכן שימשה ממלאת מקום של הרב במן שיעורי דת. ב-1941, לאחר כיבוש יוגוסלביה על ידי גרמניה הנאצית הוחל ברדיפות יהודים. בית הכנסת הוצת וחולל, וב-1944 נהרס בהפצצות של בעלות הברית. ב-1942 גורשו וייסברג ושני בניו למחנה ההשמדה יאסנובאץ ונרצחו. אשתו אדלה נרצחה בהמשך בסטארה גראדישקה. אחותו מינה נספתה במחנה ההשמדה בלז'ץ.

ב-1994 נקבעה לוחית זיכרון במקום בו עמד בית הכנסת, המנציחה את הקהילה ואת הרב וייסברג.

## הערות שוליים

קטגוריה:רבנים אורתודוקסים
קטגוריה:רבנים יוגוסלבים
קטגוריה:יהודים יוגוסלבים
קטגוריה:יהודים בשואה: יוגוסלביה
קטגוריה:רבנים שנספו בשואה
קטגוריה:נספים במחנה הריכוז וההשמדה יאסנובאץ
קטגוריה:יוגוסלבים שנולדו ב-1893
קטגוריה:נפטרים ב-1942
שגרירי זיכרון בגוף ראשון

**שגרירי זיכרון בגוף ראשון** היא עמותה ישראלית להנצחת זכר השואה שהחלה כמיזם חברתי. המיזם נוסד בשנת 2011 בשם "שגרירי זיכרון בגוף ראשון", ולאחר מכן הפך לעמותה.

מקים העמותה הוא בנו של שורד שואה, והוא שם לעצמו מטרה לשמר את זיכרון מאורעות השואה באמצעות סיפוריים אישיים בגוף ראשון. כידוע, סיפור ועוד בגוף ראשון, מרתק את הקהל ומקרב אותו לסיפור, ומכאן שהזיכרון מתקיים ברמה גבוהה.  להכשיר אנשים שיספרו את סיפורם של גיבורי השואה שורדים ומצילים בגוף ראשון לדורות הבאים ושל חסידי אומות העולם לדורות הבאים. 

קורסי ההכשרה מתקיימים בשיתוף עם הרשויות המקומיות ובסבסודן החלקי, וכן בשיתוף עם ארגונים ועם חברות גדולות בישראל.

## מאפייני המיזם
העמותה מצאה דרך מקורית ואפקטיבית כיצד לשמר את הזיכרון ולהעביר אותו הלאה לדורות הבאים. עד כה הוכשרו קרוב ל 1,000 איש ברחבי הארץ. מדובר על אנשים אשר רוצים לשמר את הסיפורים האישיים של גיבורי השואה, שורדים ומצילים ולהעבירם לדורות הבאים בצורה בלתי אמצעית ואפקטיבית. סיפורי המצילים כוללים גם את סיפורם של יהודים שהצילו יהודים וגם את סיפורם של גויים, חסידי אומות העולם.

### תהליך ההכשרה למיזם
;השלב הראשון – שלב ההכשרה
מתקיימים עשרה מפגשים קבוצתיים. בכל קבוצה כעשרים משתתפים. צוות ההדרכה כולל אנשי מקצוע, עורכים ספרותיים, שחקנים ומורים למשחק אשר מלמדים את שגרירי הזיכרון כיצד לבנות את הסיפור ובעיקר כיצד לעמוד מול קהל ולספר את הסיפור בצורה אותנטית ומרתקת. מטרת השחקנים ללמד כיצד לגלם את הדמות בצורה אותנטית, ומטרת הסופרים והעורכים להקפיד על הנרטיב הסיפורי ולמקד בעיקר. בהדרכת הקורס משתתפים אסתי זקהיים, שרון אלכסנדר ויפתח קליין.

;השלב השני
מתקיים לאחר שלב ההכשרה הבסיסי. העמותה ממשיכה ללוות את שגרירי הזיכרון עם הדרכות לשימור וחיזוק הסיפור. שגרירי הזיכרון מספרים בהתנדבות לאורך כל השנה בבתי ספר, תנועות נוער, בסיסי צבא, מרכזים קהילתיים, בתי כלא, ערבי זיכרון, טקסים, חברות וארגונים ובמפגשי זיכרון בסלון.

## קישורים חיצוניים
* 
* 
* עמוד הפייסבוק של העמותה
* עמוד האינסטגרם של העמותה
* ערוץ היוטיוב של העמותה
* ריאיון עם מייסד העמותה
* 
* 

## הערות שוליים

קטגוריה:זיכרון השואה בישראל
קטגוריה:זיכרון השואה
קטגוריה:יזמות
קטגוריה:ישראל: חברה
קטגוריה:ישראל: עמותות
קטגוריה:ניצולי השואה